Diari Oficial de la Generalitat Valenciana


Sumari del DOGV 6984, del 13-03-2013 (2013/2541)

ORDE 4/2013, de 8 de febrer, de la Conselleria de Presidència i Agricultura, Pesca, Alimentació i Aigua, per la qual es modifica l'Orde de 5 d'octubre de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les agrupacions de defensa sanitària ramaderes i es convoquen les dites ajudes per a l'exercici 2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6984

Data del DOGV
:   13-03-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/2541


Data del document
:   08-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

ORDE 4/2013, de 8 de febrer, de la Conselleria de Presidència i Agricultura, Pesca, Alimentació i Aigua, per la qual es modifica l'Orde de 5 d'octubre de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les agrupacions de defensa sanitària ramaderes i es convoquen les dites ajudes per a l'exercici 2013. [2013/2541]  
El Reial Decret 784/2009, de 30 d'abril, pel qual s'establixen les bases reguladores de les subvencions estatals destinades a les agrupacions de defensa sanitària ramaderes (d'ara en avant ADSG), regula les ajudes públiques als programes sanitaris de les dites agrupacions.  
L'aparició d'este marc normatiu nacional va fer necessària la publicació de l'Orde de 5 d'octubre de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les agrupacions de defensa sanitària ramaderes, amb el propòsit de no perdre la possibilitat d'accedir al cofinançament d'estes ajudes amb fons procedents dels pressupostos generals de l'Estat.  
No obstant això, la Conselleria de Presidència i Agricultura, Pesca, Alimentació i Aigua, conscient de la importància que el manteniment de l'estatus sanitari suposa per a la cabanya ramadera valenciana i de la labor i l'esforç que estes agrupacions de defensa sanitària ramadera estan realitzant per mitjà de la lluita i l'eradicació de malalties, ha dotat estes activitats amb una major cobertura econòmica, de tal manera que els programes sanitaris que s'apliquen en les explotacions ramaderes siguen cada vegada més complets i eficaços.   
És per això, que des de l'any 2008, les ajudes que l'Administració autonòmica atorga a estes agrupacions, han estat complementades amb les subvencions nominatives concedides a la Fundació Agroalimed per a l'execució de determinades actuacions de prevenció, control sanitari i d'introducció i promoció de la traçabilitat alimentària en la producció primària.  
Si bé i a pesar que les actuacions subvencionables eren completament diferents en ambdós modalitats de subvenció, el fet que el beneficiari final de les ajudes foren les xicotetes i mitjanes explotacions agràries integrades en agrupacions de defensa sanitàries (que són les que executen l'activitat subvencionable), ha suposat un augment significatiu en la càrrega burocràtica que la tramitació dels expedients implica i una duplicitat dels controls administratius, que finalment han restat eficàcia a la seua gestió.  
Per tant, és procedent efectuar les corresponents correccions de l'Orde de 5 d'octubre de 2009 per tal d'unificar les ajudes que la Conselleria de Presidència i Agricultura, Pesca, Alimentació i Aigua atorga a les agrupacions de defensa sanitària i d'esta manera afavorir la seua concessió i pagament.  
Les ajudes previstes en esta disposició, s'ajusten al que disposa el Reglament (CE) número 1857/2006, de la Comissió de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) número 70/2001 i en particular a l'article 10 (DOUE 358, 16.12.2006), cosa que ha sigut comunicada a la Comissió Europea amb número de registre XA 158/2009 i una duració fins al 31 de desembre de 2013.  
  
Per això, en virtut de les facultats que em conferix l'article 28 de la Llei 5/1983, de 30 de desembre, del Consell i l'article 47.3 del Text Refós de la Llei d'Hisenda Pública de la Generalitat, després de l'informe preceptiu la Direcció General de Projectes i Fons Europeus de la Conselleria d'Hisenda i Administració Pública, l'Advocacia de la Generalitat i la Intervenció Delegada en la Conselleria de Presidència i Agricultura, Pesca, Alimentació i Aigua i a proposta del director general de Producció Agrària i Ramaderia,  
  
  
  
  
ORDENE  
  
Article únic. Modificació de l'Orde de 5 d'octubre de 2009 de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les agrupacions de defensa sanitària ramaderes  
L'orde de 5 d'octubre de 2009 de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les agrupacions de defensa sanitària ramaderes queda modificada de la manera següent:  
  
U. L'apartat primer de l'annex I queda redactat de la manera següent:  
«Apartat primer. Beneficiaris i requisits  
Els beneficiaris d'estes ajudes són els previstos en l'article 3 del Reial Decret 784/2009, de 30 d'abril.  
Les ADSG hauran d'estar integrades per explotacions de productors ramaders en activitat que tinguen la condició de PIMES d'acord amb l'annex I del Reglament (CE) 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat.   
  
Per a sol·licitar les ajudes, les xicotetes i mitjanes explotacions agràries integrades en una ADSG hauran d'estar al corrent de les obligacions tributàries i amb la Seguretat Social, així com complir la resta dels requisits previstos en l'article 13 de la Llei 38/2003, de 17 de novembre, General de Subvencions.»  
  
Dos. El punt 9 de l'apartat quart «Presentació de sol·licituds» de l'annex I queda redactat de la manera següent:  
«9é Pressupost detallat dels gastos pels quals se sol·licita la subvenció. A estos efectes, quan l'import del gasto subvencionable supere la quantia de 18.000 euros, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servici o l'entrega del bé, llevat que per les especials característiques dels gastos subvencionables no hi haja en el mercat suficient nombre d'entitats que el realitzen, subministren o presten. L'elecció entre les ofertes presentades es realitzarà d'acord amb criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmica més avantatjosa.  
El pressupost finalment triat haurà de contemplar els gastos previstos per al compliment efectiu del programa sanitari comú i haurà de ser elaborat pel veterinari contractat, o el cap dels veterinaris si n'hi haguera més d'un i firmat pel president de l'ADSG.»  
  
  
Tres. El punt 11 de l'apartat quart «Presentació de sol·licituds» de l'annex I queda redactat de la manera següent:  
«11é Compromís del compliment de totes les mesures addicionals en matèria sanitària que es disposen a l'efecte pels òrgans competents de la Conselleria de Presidència i Agricultura, Pesca, Alimentació i Aigua, segons les condicions sanitàries de la zona i les característiques particulars de cada agrupació. En especial, serà requisit per a la percepció de les ajudes establides per la present orde, el desenrotllament de les actuacions establides en el Pla Anual Zoosanitari aprovat per resolució del director general competent en matèria de ramaderia, per a l'anualitat corresponent.»  
  
Quatre. Se suprimix el punt 12 de l'apartat quart «Presentació de sol·licituds» de l'annex I que diu:  
«Documentació acreditativa del compliment dels criteris de preferència, si és el cas»  
  
Cinc. El punt 13é de l'apartat quart «Presentació de sol·licituds» de l'annex I queda redactat de la manera següent:  
«13é Certificat de cada PIME integrant de l'ADS, d'estar al corrent de les obligacions tributàries i amb la Seguretat Social.»  
  
Sis. S'afig el punt 15é a l'apartat quart «Presentació de sol·licituds» de l'annex I:   
«15é Autorització de cada PIME integrant de l'ADS, per a permetre a l'òrgan gestor, demanar els certificats d'estar al corrent en les obligacions fiscals (Agència Tributària i Generalitat), i davant de la Seguretat Social.»  
  
Set. S'afig el punt 16é a l'apartat quart «Presentació de sol·licituds» de l'annex I:  
«16é Declaració de cada PIME integrant de l'ADS, del compliment dels requisits previstos en l'article 13 de la Llei 38/2003, de 17 de novembre, General de Subvencions.»  
  
Huit. Se suprimix el paràgraf final de l'apartat quart «Presentació de sol·licituds» de l'annex I que diu:  
«La presentació de la sol·licitud per part del beneficiari comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat), i davant la Seguretat Social.»  
  
Nou. L'apartat sext de l'annex I queda redactat de la manera següent:  
«Apartat sext. Criteris d'atorgament de l'ajuda  
Si el conjunt de les ajudes sol·licitades superara els fons disponibles, es procedirà al prorrateig de l'import global màxim destinat a la subvenció, entre tots els beneficiaris.»  
  
Deu. El primer paràgraf de l'apartat sèptim «Quantia de les ajudes» de l'annex I queda redactat de la manera següent:  
«La quantia a percebre per cada ADS serà com a màxim del cent per cent de l'import del pressupost presentat per l'ADS sol·licitant per a l'any referit i este no sobrepassarà els límits resultants de multiplicar els mòduls establits en l'annex II, pel nombre d'explotacions, censos i/o places que es troben en RERA en la data publicació de la convocatòria.»  
  
Onze. El tercer paràgraf de l'apartat octau «Procediment de concessió» de l'annex I queda redactat de la manera següent:  
«A la vista de la documentació aportada, inclosa la proposta de l'òrgan col·legiat, el director general competent en matèria de ramaderia, per delegació del conseller de Presidència i de Agricultura, Pesca, Alimentació i Aigua, resoldrà la concessió d'estes ajudes, fet que esgota la via administrativa.»  
  
Dotze. L'apartat nové de l'annex I queda redactat de la manera següent:  
«Apartat nové. Justificació del compliment i controls  
La justificació dels gastos efectuats, així com de les activitats objecte de la subvenció es realitzarà per mitjà de la presentació del compte justificatiu, que inclourà la documentació següent:  
a) Memòria d'actuació justificativa de les activitats realitzades en l'ADS, on s'acredite el compliment de l'execució del programa sanitari en totes les explotacions integrants de l'agrupació, firmada pel veterinari responsable i amb el vistiplau del president de l'agrupació.  
  
b) Memòria econòmica que inclourà com a mínim:  
- Còpia compulsada de les factures justificatives dels gastos de direcció i execució del programa sanitari per part del veterinari responsable o dels medicaments adquirits per l'agrupació i els justificants bancaris acreditatius del seu pagament.   
- Detall d'altres ingressos o subvencions que hagueren finançat l'activitat subvencionada amb indicació de l'import i la seua procedència.  
La data límit per a presentar esta documentació serà l'11 d'octubre de l'anualitat corresponent, sense perjuí de la possibilitat de realitzar justificacions parcials per períodes trimestrals, tenint com a termini límit per a presentar la documentació justificativa, els 15 primers dies del trimestre següent.  
Les oficines comarcals i les direccions territorials de la Conselleria de Presidència i Agricultura, Pesca, Alimentació i Aigua realitzaran les comprovacions necessàries per a constatar la realització de les actuacions, i estes últimes emetran l'informe corresponent.  
En cas de comprovació d'incompliments en alguna de les explotacions integrants de l'agrupació durant l'exercici en què es desenrotlla el programa, tant en la normativa sanitària d'aplicació (sanitat i benestar animal, identificació, moviment pecuari, PNIR, etc) com en les activitats objecte de subvenció, es procedirà a la minoració de l'ajuda en la quantia que corresponguera als mòduls establits en l'annex II per a les explotacions en què s'haja detectat l'incompliment, amb independència de les sancions a què donara lloc d'acord amb el que establix la Llei 8/2003 de Sanitat Animal i la Llei 6/2003, de Ramaderia de la Comunitat Valenciana.  
Si es detectaren incompliments en més del 50 % del cens de les explotacions integrants d'una ADSG, esta perdrà el dret a percebre el total de la subvenció que li corresponguera, sense perjuí que poguera iniciar-se-li un expedient de baixa com a Agrupació de Defensa Sanitària.»  
  
Tretze. L'apartat deu de l'annex I queda redactat de la manera següent:  
«Apartat deu. Compatibilitat de les ajudes  
Les establides en l'article 11 del Reial Decret 784/2009, de 30 d'abril.»  
  
Catorze. L'annex II queda redactat de la manera següent:  
«ANNEX II. Modulació de les ajudes  
1r- Boví:  
- 132 € per explotació.  
- Modulació per cens de reproductor d'aptitud lletera: 4,75 €  
- Modulació per cens de reproductor d'aptitud càrnica: 5,3 -  
- Modulació per cens de reproductor de bestiar brau/ per cens de bestiar brau: 9,5 -  
- Modulació per cens mitjà d'esquer en ordier independent 3,4 -  
  
  
2n- Oví-caprí:  
- 136 € per explotació.  
- Modulació per cens de reproductores i any: 2 -  
- Modulació per plaça en engreixador independent i any: 0,2 -  
  
3r- Porcí:  
- Explotacions de selecció i multiplicació: 364 € per explotació.  
  
Modulació per cens de reproductora i any: 1,5 -  
  
- Explotacions de producció (cicle tancat, mixtes i producció de gorrins): 284 € per explotació.  
Modulació per cens de reproductora i any: 1,5 -  
  
- Explotacions de recria de reproductors, transició de primípares i centres d'inseminació artificial: 364 € per explotació.  
Modulació per cens i any: 0,1 -  
  
- Explotacions d'esquer i transició de gorrins: 224 € per explotació.  
Modulació per cens en engreixador i any: 0,1 -  
  
4t- Cunícola:  
- 132 € per explotació.  
- Modulació per cens i any: 0,4 ?/reproductora i any.  
  
5t- Equí:  
- 132 € per explotació.  
- Modulació per cens i any: 1,03 €/ cap i any.  
  
6t Apicultura:  
- 33 € per explotació.  
- Modulació per cens i any: 0,75 € rusc i any.»  
  
Quinze. Se suprimix l'annex V  
  
DISPOSICIONS ADDICIONALS  
  
Primera. Convocatòria 2013  
Es convoquen per a l'exercici 2013, les ajudes destinades a les agrupacions de defensa sanitària ramaderes, les bases reguladores de les quals estan contingudes en l'Orde de 5 d'octubre de 2009, de la Conselleria d'Agricultura, Pesca i Alimentació (DOCV 6124, 16.10.2009) modificada per esta orde.  
Les actuacions subvencionables seran les desenrotllades durant els tres primers trimestres de 2013.  
  
Segona. Línia pressupostària  
Les ajudes regulades en esta orde es concediran amb càrrec a la línia T3082000 del capítol IV, del programa 714.8, Desenrotllament i Millora de la Ramaderia.  
La dotació pressupostària per a la resolució d'expedients de la convocatòria de l'exercici 2013 és de 2.250.000 €.  
  
Tercera. Termini de presentació  
El termini de presentació de sol·licituds corresponents a la present convocatòria serà d'un mes comptat a partir de la data de publicació de l'orde en el Diari Oficial de la Comunitat Valenciana.  
  
DISPOSICIONS FINALS  
  
Primera. Delegació de competències  
El director general competent en matèria de ramaderia està delegat per a concedir i denegar la concessió i denegació de les ajudes previstes en esta orde.  
  
Segona. Facultat de desenrotllament  
El director general competent en matèria de ramaderia queda facultat per a emetre els actes, resolucions i instruccions que siguen necessaris per al desplegament i aplicació d'esta orde.  
  
Tercera. Entrada en vigor  
Esta norma entrarà en vigor l'endemà de la seua publicació en el Diari Oficial de la Comunitat Valenciana.  
  
València, 8 de febrer de 2013  
  
El conseller de Presidència i   
Agricultura, Pesca, Alimentació i Aigua,  
JOSÉ CISCAR BOLUFER